ERA-GITANETA-WEB	A on que siguesse qu'arribèssen, eth que se hège a vier eth prètz e es apòstes de corredor e de sautar mès naut qu'arrés; hège as quilhes e ara pilòta extraordinàriaments; lançaue era barra damb molta fòrça e singular assopliment; a tot darrèr, en pòc de temps s'espargèc era sua fama per tota Extremadura, e non auie lòc a on non se parlèsse dera galharda disposicion deth gitano Andrés Caballero e des sues gràcies e abiletats, e ath cant d'aguesta fama corrie era dera beresa dera Gitaneta, e non auie vila, lòc ne bordalat a on non se les cridèsse entà alegrar es hèstes patronaus, o entà d'autes particulars celebracions.